stanford-oval/wikipedia huggingface dataset:
הדבורה מאיה - הסרט

| --- | --- |

כרזת הסרט בעברית
 מבוסס על:  "הרפתקאותיה של הדבורה מאיה" מאת ולדמר בונסלס
 בימוי:  אלכס סטדרמן
 הופק בידי:  ג'ים בלנטיין
 תסריט:  מרקוס סאוורמן
 מדבבים:  קוקו ג'ק גיליס (הדבורה מאיה) נינה האגן קונסטנטין של יאשרוף סנטיאגו זיסמר אווה-מריה הגן דניאלה הופמן קודי סמית-מקפי מרים מרגוליס נואה טיילור ריצ'רד רוקסבורו ג'קי ויבר בפסקה זו 3 רשומות נוספות שטרם תורגמו
 מדבבים בעברית:  שחר קדוש (הדבורה מאיה) לירון לב (ווילי) גילן שחף (פליפ) שיר כהן (עוקץ) לורן סביר (קסנדרה)
 מוזיקה:  אוטה אנגלארדט
 מדינה:  גרמניה אוסטרליה ארצות הברית בלגיה
 חברת הפקה:  Flying Bark Productions
 חברה מפיצה:  UFA
 שיטת הפצה:  וידאו על פי דרישה
 הקרנת בכורה:  גרמניה 11 בספטמבר 2014 ארצות הברית 1 בנובמבר 2014 ישראל 5 במרץ 2015
 משך הקרנה:  88 דקות
 שפת הסרט:  אנגלית עברית רוסית
 סוגה:  סרט ילדים קומדיה פנטזיה הרפתקאות
 סרט הבא:  הדבורה מאיה: גביע הדבש
 אתר רשמי
 דף הסרט ב־IMDb
הדבורה מאיה - הסרט (באנגלית: Maya the Bee) הוא סרט הרפתקאות קומי מונפש משנת 2014 בבימויו של אלכס סטדרמן, המבוסס באופן רופף על סדרת האנימה הדבורה מאיה משנת 1975 וכן בעקיפין ספר הילדים הגרמני "הרפתקאותיה של הדבורה מאיה" מאת ולדמר בונסלס. הוא כולל את הקולות של קוקו ג'ק גיליס, קודי סמיט-מקפי, נואה טיילור, ריצ'רד רוקסבורג, ג'קי ויבר, ג'סטין קלארק, האחים הטבורים ומרים מרגוליס .
הסרט הופץ לאקרנים ב-4 בספטמבר 2014. הסרט זכה לביקורות מעורבות מהמבקרים, אך הכניס 29.6 מיליון דולר ברחבי העולם. שני סרטי המשך לסדרה יצאו לאקרנים, הדבורה מאיה: גביע הדבש בשנת 2018 והדבורה מאיה וביצת הזהב בשנת 2021.
תקציר העלילה

הדבורה מאיה שבקעה זה עתה מהביצה היא שובבה קטנה אשר לא פועלת לפי כללי הכוורת. אחד הכללים, כמובן, אסור לה לסמוך על החרקים האחרים, במיוחד הצרעות, שחיים מעבר למחנה באחו. אבל מאיה הקטנה והמתוקה, לא יכולה שלא להתיידד עם כל מיני חרקים אחרים, כולל חגב מנגן בכינור בשם פליפ, חיפושית זבל ואפילו צרעה צעירה בשם עוקץ, שיש לה שנאה לדבורים.
דמויות ומדבבים

קוקו ג'ק גיליס בתפקיד מאיה, נערה דבורה צעירה.
קודי סמיט-מקפי בתפקיד וילי, נער דבורה צעיר, החבר הכי טוב של מאיה.
ג'ואל פרנקו בתור עוקץ, צרעת צעירה, החבר הכי טוב והצד-קיק של מאיה ווילי.
ריצ'רד רוקסבורג בתור פליפ, חגב.
ג'סטין קלארק בתור גברת קסנדרה, מורה בבית הספר לדבורים ואמה של מאיה בנשמה.
ג'קי ויבר בתפקיד בזלינה וון בינה, היועצת המלכותית של הכוורת והאויבת המושבעת של מאיה.
אנדי מקפי בתפקיד האנק, מנהיג הצרעות, אביו של עוקץ, חברים של דבורים ויריבים מושבעים לשעבר.
מרים מרגוליס בתפקיד המלכה, אמם של הדבורים.
דייוויד קולינס בתור ארני, חייל נמלים, יד ימינו של פול.
שיין דונדאס בתפקיד בארני, חייל נמלים, בן זוגה של ארני ויד ימינו של פול.
ג'ימי ג'יימס איטון בתור פול, קולונל נמלים, מנהיג הנמלים.
הת'ר מיטשל בתור האחות, מפקדת הדבורים הפועלות.
נואה טיילור בתפקיד קרולי, המצחיק של כוורת הדבורים, העוזר הנאמן של המלכה והעוזר לשעבר של בזלינה.
קמרון ראלף בתור מומו, עש .
גלן פרייזר בתור קורט, חיפושית זבל .
הת'ר מיטשל בתור טקלה, עכבישה עקשנית.
סטברולה מאונטזוריס בתור לארה, פרת משה רבנו שהיא מושא אהבתו של וילי.
סם האפט בתור דראגו, שפירית.
דמויות ומדבבים > מדבבים בעברית

שחר קדוש - מאיה
לירון לב - וילי
גילן שחף - פליפ
שיר כהן - עוקץ
לורן סביר - קסנדרה
תחיה דנון - המלכה
הילה מערבי - בזלינה
אמנון וולף - האנק
ערן מור - קרולי
אורי זלצמן - בארני
יהונתן מגון - ארני
בנוסף דיבבו בסרט גלעד קלטר, יורם יוספסברג, ניר ברק, ניר רון, צביקה פורמן ושירלי לילו.
הפקה

רשת אנימציה העולמית הודיעה במאי 2013 כי Universum Film תפיץ את כל הזכויות הגרמניות על הסרט. את הסרט מביים אלכס סטדרמן, ומופק על ידי פטריק אלמנדורף ות'ורסטן וגנר מסטודיו 100 אנימציה במינכן; ג'ים באלנטין וברברה סטיבן מאולפני באז בסידני. הסרט הופק בשיתוף עם Flying Bark Productions וערוץ ZDF. הסרט הזה היה סרט הבכורה של קוקו ג'ק גיליס, שדיבבה מאיה. גיליס הייתה בת 9 בזמן ההפקה.
ביקורות

הסרט זכה לביקורות מעורבות ממבקרים, וצבר 47% ב-Rotten Tomatoes עם דירוג ממוצע של 5.59/10 מתוך 17 ביקורות. פרנק האת'רלי מ-Screen Daily הצהיר כי "הסרט העליז הזה מיועד לילדים צעירים, בעיקר בנות (שימו לב שזו דעה מושכלת): זוזי הצידה, דורה החוקרת!" עם צבעים חיים ושפע של פעולה לא מאיימת.
הערות שוליים

1 2  "Maya The Bee Movie (2015)". Rotten Tomatoes. נבדק ב-6 במאי 2020. {{cite web}}:  (עזרה)
↑  Scott Roxborough (5 בנובמבר 2014). "AFM: Shout! Takes 'Maya The Bee' for North America". The Hollywood Reporter. נבדק ב-21 בינואר 2015. {{cite web}}:  (עזרה)
↑  Jennifer Wolfe (20 במאי 2013). "Studio 100 Launches 'Maya the Bee' Animated Feature". Animation World Network. נבדק ב-21 בינואר 2015. {{cite web}}:  (עזרה)
↑  Patrick Frater (10 בנובמבר 2014). "Shout! Factory Takes North America on 'Maya The Bee Movie'". Variety. נבדק ב-20 בינואר 2015. {{cite web}}:  (עזרה)
1 2 3  Frank Hatherley (24 באוקטובר 2014). "Maya The Bee Movie". Screen Daily. נבדק ב-21 בינואר 2015. {{cite web}}:  (עזרה)
↑  Etan Vlessing (8 במאי 2012). "Canada's Thunderbird Films Steers 'Maya the Bee' into North America". The Hollywood Reporter. נבדק ב-21 בינואר 2015. {{cite web}}:  (עזרה)
| --- | --- |
בקרת זהויות :  GND: 1212629221
מושל קרוליינה הדרומית

| --- | --- |
סמל המושל

 איוש נוכחי:  הנרי מקמסטר
 תאריך כניסה לתפקיד:  24 בינואר 2017
 דרכי מינוי:  בחירות ישירות
 תחום שיפוט:  קרוליינה הדרומית קרוליינה הדרומית
 מעון:  אחוזת מושל קרוליינה הדרומית
 מושב המשרה:  קולומביה, קרוליינה הדרומית
 משך כהונה קצוב:  4 שנה 
 ייסוד המשרה:  9 בינואר 1779
 איוש ראשון:  ג'ון ראטלדג'
 governor.sc.gov
 
מושל קרוליינה הדרומית (באנגלית: Governor of South Carolina) הוא המושל וראש המדינה של מדינת קרוליינה הדרומית שבארצות הברית. לפי החוקה של המדינה, המושל הוא ראש הרשות המבצעת ומשמש כראש ממשלה. המושל הוא המפקד הראשי של המשמר הלאומי כל עוד לא נקרא המשמר לשירות עבור הממשלה הפדרלית של ארצות הברית. תחומי האחריות של המושל כוללים בין היתר את כתיבת ונשיאת נאום מצב האומה השנתי בפני בית המחוקקים של קרוליינה הדרומית, הגשת תקציב המדינה והבטחת אכיפת חוקי המדינה.
המושל ה-117 והנוכחי של קרוליינה הדרומית הוא הנרי מקמסטר, שהושבע לתפקידו בינואר 2017 בעקבות התפטרותה של המושלת ניקי היילי, שמונתה לשגרירת ארצות הברית באומות המאוחדות.
הדרישות לתפקיד

ישנן שלוש דרישות חוקתיות למועמד לתפקיד המפורטות בסעיף השני של הפרק החמישי בחוקת קרוליינה הדרומית:
”על המושל להיות לפחות בן 30.”
”על המושל להיות אזרח ארצות הברית ותושב קרוליינה הדרומית במשך חמש השנים שקדמו ליום הבחירות.”
”איש לא יהיה רשאי למלא את תפקיד המושל לו יתכחש לקיומה של ישות עליונה.” תוקף דרישה זו מוטל בספק לאור פסיקת בית המשפט העליון של ארצות הברית מ-1961 בתיק "טורקאסו נ. ווטקינס", אשר קובעת כי החוקה האמריקאית אוסרת על מדינות ארצות הברית ועל הממשלה הפדרלית להתנות תפקיד ציבורי במבחן דתי, מכוח התיקון ה-14 לחוקת ארצות הברית. עם זאת, דרישה זו עדיין לא הוסרה מהחוקה של קרוליינה הדרומית. בכל מקרה, תחת האקלים הפוליטי הנוכחי של המדינה, לא-סביר שתושבי המדינה יבחרו באדם אשר הכחיש בגלוי את קיומו של אלוהים.
תקופת כהונה

על פי סעיף ארבע בפרק החמישי לחוקת קרוליינה הדרומית, המושל מכהן תקופת כהונה בת ארבע שנים שראשיתה בשעת הצהריים ביום רביעי הראשון שלאחר יום שלישי השני בחודש ינואר שלאחר היום בו נבחר, וסיומה בצהרי יום רביעי הראשון שלאחר יום שלישי השני בינואר שארבע שנים לאחר מכן. הסעיף השלישי מוסיף וקובע כי איש לא ייבחר לתפקיד המושל ליותר משתי תקופות כהונה רצופות. כלומר, פלוני יכול למלא את תפקיד המושל ללא הגבלה כל עוד הוא לא כיהן ביותר משתי תקופות כהונה רצופות. מכיוון שהנרי מקמאטר נכנס לתפקיד המושל לאחר התפטרותה של ניקי היילי, הוא רשאי לכהן שתי תקופות כהונה רצופות, משמע 8 שנים, נוסף על שארית הכהונה של היילי.
סמכויות, חובות ואחריויות

לפי חוקת קרוליינה הדרומית, המושל:
| --- | --- |
 עושה שימוש ב"סמכות עליונה".  ממנה דירקטורים ל-14 סוכנויות ממשלתיות, אך מרבית המינויים כפופים לאישור בית המחוקקים.  משמש כמפקד העליון של המשמר הלאומי של קרוליינה הדרומית.  משמש כמפקד העליון של המשמר המדינתי של קרוליינה הדרומית, אשר מסייע למשמר הלאומי המאורגן לביטחון המולדת במדינה.  ממתיק עונשי מוות ומאסרי עולם.  נושא את נאום מצב המדינה בפני בית המחוקקים של קרוליינה הדרומית.  מכנס את בית המחוקקים למושב נוסף ב"נסיבות מיוחדות".  נועל את הישיבות בבית המחוקקים כראות עיניו.:  מטיל וטו או וטו חלקי על הצעות חוק וחוקים.  מכריז על מצב חירום ומפקח על סעד במקרה של אסון לאומי. רשאי לסגור בתי ספר ציבוריים ומשרדי ממשלה בשעת חירום אזרחית או בשל מזג האוויר.  מפקח על כל משרדי ממשלת קרוליינה הדרומית.  מגיש לבית המחוקקים בכל חודש ינואר הצעה לתקציב המדינה.  משמש כיושב ראש כבוד של מועצת הנאמנים של כל האוניברסיטאות המדינתיות.  ממנה באורח זמני את נציגי המדינה בסנאט של ארצות הברית אם אחד משני מושביה של קרוליינה הדרומית אינו מאויש מסיבה כלשהי עד לקיום בחירות בזק.  ממנה (או משעה) שריפים מחוזיים במקרים של אינטררגנום.
מגורים

אחוזת המושל, השוכנת ברחוב ריצ'לנד 800 בשכונת ארסנל היל שבקולומביה, היא מעונו הרשמי של מושל קרוליינה הדרומית. האחוזה נבנתה ב-1855 ושימשה במקור כמגורי הסגל באקדמיית ארסנל, אשר יחד עם אקדמיית המצודה בצ'ארלסטון הקימה את "המצודה" – האקדמיה הצבאית בקרוליינה הדרומית (The Citadel). אקדמיית ארסנל על ידי כוחותיו של ויליאם שרמן בפברואר 1865 ומעולם לא נפתחה מחדש, ובניין מגורי הסגל היה המבנה היחיד ששרד את ההצתה ובכך נהפך למעונו הרשמי של המושל ב-1868. חוקת המדינה קובעת כי המושל חייב להתגורר בעיר בה מתכנס בית המחוקקים.
היסטוריה

חוקת קרוליינה הדרומית משנת 1776 קבעה כי המושל (שנודע כנשיא ולא כמושל) ייבחר על ידי האספה הכללית של קרוליינה הדרומית, ולא בבחירות ישירות בידי תושבי המדינה. שנתיים אחר כך, ב-1778, תוקנה החוקה ושונָה תוארו של ראש הרשות המבצעת מנשיא למושל. חוקה חדשה נכנסה לתוקפה ב-1865 בעקבות כיבושה של קרוליינה הדרומית בידי צבא האיחוד במלחמת האזרחים האמריקנית. חוקה זו קבעה כי המושל ייבחר בבחירות ישירות, אך המשיכה להגביל את זכות הבחירה לגברים לבנים. ב-18 באוקטובר 1865 היה ג'יימס לורנס אור (אנ') המושל הראשון של קרוליינה הדרומית שנבחר בבחירות ישירות.
בעקבות סירובה של המדינה לאמץ את התיקון ה-14 לחוקת ארצות הברית, הקונגרס האמריקאי החרים את כל משרדי ממשלת קרוליינה הדרומית. ממשל צבאי זמני בראשותו של הגנרל אדוארד קאנבי הוקם עד לעריכת בחירות חדשות לאחר כתיבת החוקה של 1868. לכל האזרחים הגברים מעל גיל 21, בלי קשר לגזעם, ניתנה זכות בחירה והמושל הורשה להיבחר לשתי קדנציות רצופות.
היבחרו של בנג'מין טילמן ב-1890 לתפקיד המושל בתמיכתם של רפורמיסטים אגרריים אילצה את המדינה לכנס ועידת חוקה. החוקה של 1895 הנהיגה מס גולגולת וחייבה את הבוחרים לעבור מבחן אוריינות. פעולות אלה הונהגו במטרה למנוע את זכות הבחירה של האפרו-אמריקאים. חוקה זו הרחיבה בנוסף את סמכויות המושל תוך אפשרות למתן וטו על תקציב המדינה. תחילה, בית המשפט העליון של ארצות הברית אישר את תוקף החקיקה המחייבת את הבוחרים בתשלום מס גולגולת, וקבע כי מבחני האוריינות אינם בהכרח בלתי-חוקתיים. ב-1964, התיקון ה-24 לחוקת ארצות הברית קבע כי אין זה חוקי שמדינות ארצות הברית תדרושנה תשלום מס גולגולת כדי להצביע בבחירות פדרליות, ובית המשפט העליון, שהפך את ההחלטה המאשרת להטיל מס גולגולת לשם הצבעה בבחירות בארצות הברית, קבע אז כי הטלת מס גולגולת כהתניה להצבעה בבחירות היא הפרה של סעיף ההגנה השווה בתיקון ה-14 לחוקה. ביטול מבחן האוריינות דרש חקיקה פדרלית, אשר תוקפה אושר בידי בית המשפט העליון.
במקור, המושלים כיהנו תקופות כהונה בנות שנתיים ללא הגבלה לבחירה מחדש. ב-1926 תוקנה החוקה ותקופת הכהונה של המושל הוארכה לארבע שנים, אך האפשרות להיבחר ליותר משתי קדנציות בוטלה.
ביאורים

↑  סגן המושל הוא ממפלגתו של המושל, אלא אם כן צוין אחרת.
↑  התפטר עקב מחלוקת עם בית המחוקקים על עקרונות חוקת המדינה.
↑  הודח ונאסר על ידי צבא האיחוד.
↑  מונה על ידי נשיא ארצות הברית אנדרו ג'ונסון.
↑  בחירות אלו היו הראשונות בהן נבחר המושל בבחירות ישירות.
1 2 3  התפטר כדי לאייש מושב בסנאט של ארצות הברית.
↑  התפטר כדי לכהן כנשיא בית המשפט העליון של קרוליינה הדרומית.
↑  התפטר כדי לשמש כעוזר מזכיר האוצר של ארצות הברית.
↑  התפטר כדי להימנע מנוכחות בטקס ההשבעה של ריצ'רד אירווין מנינג.
↑  התפטר כדי לקבל תפקיד במועצת ההלוואות הפדרליות לחקלאים.
↑  הבחירות הראשונות לתקופת כהונה של ארבע שנים.
↑  המושל הראשון שנבחר לשתי תקופות כהונה רצופות של ארבע שנים כל אחת.
↑  התפטרה כדי לשמש כשגרירת ארצות הברית באומות המאוחדות.
הערות שוליים

↑  ניק וינג, There Are Still No Open Atheists In Congress, באתר הפינגטון פוסט, 4 בינואר 2017 (באנגלית)
1 2  הפרק החמישי לחוקת קרוליינה הדרומית, באתר Ballotpedia (באנגלית)
| מושלי מדינות ארצות הברית ארצות הברית |
| --- | --- | --- |
| מושלי מדינות ארצות הברית | אוהיו • אוקלהומה • אורגון • איווה • איידהו • אילינוי • אינדיאנה • אלבמה • אלסקה • אריזונה • ארקנסו • ג'ורג'יה • דלאוור • דקוטה הדרומית • דקוטה הצפונית • הוואי • וושינגטון • ויומינג •  ויסקונסין • וירג'יניה • וירג'יניה המערבית • ורמונט • טנסי • טקסס • יוטה • לואיזיאנה • מונטנה • מיזורי • מיין • מינסוטה • מיסיסיפי • מישיגן • מסצ'וסטס • מרילנד • נבדה • נברסקה • ניו ג'רזי • ניו המפשייר • ניו יורק • ניו מקסיקו • פלורידה • פנסילבניה • קולורדו • קונטיקט • קליפורניה • קנזס • קנטקי • קרוליינה הדרומית • קרוליינה הצפונית • רוד איילנד |  |
| ראו גם | נשיא ארצות הברית • זכויות המדינות בארצות הברית |  |
אחוזת המושל
נחל חוקוק

| --- | --- |
אין תמונה חופשית
 מידע כללי
 אורך:  כ־8 ק"מ
 גובה מוצא הנהר:  כ־50 מטרים
 שפך:  נחל עמוד 
 מדינות באגן הניקוז:  ישראל 
  (למפת הגליל העליון מוגדלת) נחל חוקוק(למפת הגליל העליון רגילה) נחל חוקוק(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל חוקוק(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל חוקוק
 
נחל חוקוק הוא אחד מיובליו של נחל עמוד בגליל העליון. אורכו כשמונה קילומטרים.
גאוגרפיה

תחילתו של נחל חוקוק במורדות רכס ליבנים בין מר'אר ליישוב כלנית בגובה של 50 מטרים מעל פני הים. הנחל חוצה את כביש 65 וזורם מזרחה מדרום לקיבוץ חוקוק. הוא נשפך לנחל עמוד ליד מערת עמוד שמצפון למושב ליבנים בגובה 140 מטרים מתחת לפני הים.
בנחל נמצאים ציון קברו של הנביא חבקוק (על שמו ההר הסמוך, הר חבקוק), ציון קבר רבינו בחיי וסמוך לנחל נמצא עין חוקוק (עין חבקוק).
הערות שוליים

↑  המועצה האזורית עמק הירדן, סקר ערכי טבע ונוף משלים במרחב המועצה האזורית עמק הירדן
↑  קבר חבקוק בעמוד ענן - המדריך השיתופי לידיעת הארץ, באתר amudanan.co.il
↑  קבר רבינו בחיי באתר עמוד ענן - המדריך השיתופי לידיעת הארץ, באתר amudanan.co.il
↑  עין חוקוק/עין חבקוק בעמוד ענן - המדריך השיתופי לידיעת הארץ, באתר amudanan.co.il
| נחלי הגליל |
| --- | --- | --- |
| הגליל העליון | נחל עמוד • נחל עכברה • נחל אביב • נחל גוש חלב • נחל דישון • נחל חצור • נחל יראון • נחל מורן • נחל מחניים • נחל מירון • נחל נריה • נחל צבעון • נחל ראש פינה • נחל רבי ינאי • נחל פשחור • נחל סתר • נחל חנניה • נחל ליבנים • נחל הוזים • נחל שכוי • נחל שמאי • נחל חוקוק • נחל רזים • נחל עצבונית • נחל חלב • נחל עלמון • נחל קציון • נחל ברעם • נחל בן זמרה • נחל מרות • נחל פרוד • נחל עפאים • נחל פקיעין • נחל זבד • נחל זווית • נחל ברתות • נחל חירם • נחל אדמונית • נחל שפנים • נחל זוך • נחל יצהר • נחל אזהב • נחל דלתון • נחל סוד • נחל בר יוחאי • נחל בירנית • נחל משמש • נחל מתת • נחל שרך • נחל בצת • נחל חניתה • נחל נמר • נחל גליל • נחל מצובה • נחל שעל • נחל אשחר • נחל נחת  • נחל יסף • נחל כזיב • נחל מרווה • נחל מירב • נחל אשרת • נחל געתון • נחל ביריה |  |
| הגליל התחתון | נחל אבליים • נחל אדמי • נחל ארבל • נחל גדורה • נחל דנה • נחל השבעה • נחל חילזון • נחל חרוד • נחל יבנאל • נחל ימה • נחל יששכר • נחל כבול • נחל נהלל • נחל נון • נחל ציפורי • נחל צלמון • נחל שונם • נחל שיזפים • נחל שכניה • נחל שרונה • נחל תבור • נחל קנקן • נחל כמון • נחל חזון • נחל שבע • נחל הארי • נחל ממלח • נחל אוזנית • נחל סביונה • נחל נמרים • נחל מזגה • נחל עקב • נחל חמוד • נחל אזנות • נחל קשת  • ואדי אל-חסין • נחל מורסן • נחל נעיאל • נחל סח'נין • נחל שגב • נחל תמרה • נחל חנינה • נחל צוף • נחל עביד • נחל חנה • נחל שזור • נחל יפתחאל • נחל סרגונה • נחל זורעים • נחל שובב • נחל פוריה • נחל חרצית • נחל צידתה • נחל אלות • נחל ברית • נחל תולע • נחל יחמי • נחל גבול • נחל צבאים • נחל זיקה • נחל גבע • נחל נעורה • נחל עכין • נחל רכש • נחל כוכב • נחל סליל • נחל הקוסמת • נחל אוכל • נחל קיש • נחל יזיר • נחל ברק בן אבינעם • נחל קמה • נחל חמוד • נחל עין דור • נחל דבורה • נחל שומר |  |
| אצבע הגליל | נחל דן • נחל שניר • נחל חרמון • נחל עיון • נחל קדש • נחל משגב • נחל השומר • נחל מרגליות • נחל קורן |  |
| הגליל המערבי | נחל בית העמק • נחל בצת • נחל געתון • נחל יחיעם • נחל ינוח • נחל יסף • נחל כזיב • נחל שעל • נחל שרך |  |
ערך זה הוא קצרמרבנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ו.
נורת'רופ גראמן

| --- | --- |

 נתונים כלליים
 סוג:  ציבורית (NYSE: NOC)
 בורסה:  הבורסה לניירות ערך בניו יורק (NOC) 
 תקופת הפעילות:  1927 – הווה (כ־67 שנים)
 חברות בנות:  Northrop Grumman Aeronautics Systems  Northrop Grumman Space Systems  נורת'רופ גראמן גרמניה  Northrop Grumman Mission Systems  Northrop Grumman Defense Systems  נורת'רופ גראמן צרפת 
 מיקום המטה:  ווסט פולז צ'רץ', וירג'יניה, ארצות הברית
 ענפי תעשייה:  תעשייה אווירית ומוצרי חלל, תעשייה ימית, תעשייה ביטחונית, ייצור מערכות טכנולוגיה מתקדמת
 מוצרים עיקריים:  נושאות מטוסים וכלי שיט אחרים, כלי טיס, מערכות טילי יירוט (ליירוט טילים), לוויינים מערכות מכ"ם ופיקוח טיסה, מערכות חישה אלקטרוניות מתקדמות, מערכות טכנולוגיית מידע
 שווי שוק:  68.41 מיליארד דולר (21 בדצמבר 2024)
 הכנסות:  24.5 מיליארד דולר (2016)
 רווח תפעולי:  2,925,000,000 דולר אמריקאי (נכון ל־2007) 
 רווח:  2.22 מיליארד דולר (2016)
 מנכ"ל:  Kathy J. Warden 
 עובדים:  כ-67,000 (2017)
  
 www.northropgrumman.com
 
סמלילה הקודם של החברה, עד ינואר 2020
נוֹרְתְ'רוֹפּ גְּרָאמֶן (באנגלית: Northrop Grumman Corporation) הוא קונצרן ספנות, תעופה, חלל וביטחון, תוצאה של רכישת גראמן על ידי נורת'רופ. החברה, הממוקמת במטרופולין וושינגטון די. סי. שבווירג'יניה, ארצות הברית, היא יצרנית מערכות־ביטחוניות השלישית בגודלה בעולם, יצרנית מערכות המכ"ם הגדולה ביותר (עם למעלה מ-850 מתקני מכ"ם קרקעיים), והיצרנית המובילה בעולם של כלי שיט. נכון לשנת 2017, העסיקה למעלה מ-67,000 עובדים בכמה מאות אתרים בארצות הברית ומחוצה לה. נכון לשנת 2010, "נורת'רופ גראמן" מדורגת במקום ה-61 ברשימת פורצ'ן 500 של חברות תעשייתיות אמריקניות.
היסטוריה

נורת'רופ קורפוריישן נוסדה במקור ב-1939 בקליפורניה, וב-1985 התאגדה מחדש בדלאוור. ב-1994 התמזגה נורת'רופ איירקראפט עם גראמן איירוספייס ליצירת חברת "נורת'רופ גראמן". שתי החברות היו מבוססות קודם לכן בתעשיית ייצור כלי הטיס, וגראמן התפרסמה בשל בניית מודול הירח של אפולו. החברה החדשה רכשה את ווסטינגהאוס אלקטרוניק סיסטמס ב-1996, יצרנית מערכות מכ"ם גדולה. "לוגיקון", קבלנית מערכות מחשוב ביטחוניות, הצטרפה ב-1997. קודם לכן, "לוגיקון" רכשה את "גאודיינמיקס קורפוריישן" במרץ 1996 ואת "סיסקון קורפוריישן" בפברואר 1995.
המיזוג בין "נורת'רופ גראמן" ומתחרתה "לוקהיד מרטין", לא אושר על ידי הממשל האמריקני ב-1998, דבר שהאט את המיזוג בתעשיית הביטחון. אולם ב-1999, רכשה החברה את "טלדיין ראיין", שפיתחה מערכות למעקב, איסוף מודיעין, וכלי טיס בלתי מאוישים (כטב"ם). היא רכשה גם את "קליפוניה מיקרווייב" ואת "דאטה פרוקורמנט קורפוריישן", באותה שנה. ישויות אחרות שנרכשו כוללות את "אינטר-נשיונל ריסרץ' אינסטיטוט" (1998), "פדרל דאטה קורפוריישן" (2000), "נוויה אוויאיישן אס" (2000), "קומפטק ריסרץ'" (2000) ואת "סטרלינג סופטוואר" (2000). ב-2001 רכשה החברה את "ליטון אינדוסטריז" (Litton Industries), מספנה וספקית של מערכות אלקטרוניות ביטחוניות לצי האמריקני. במהלך תהליך הרכישה, נוצרה חברת החזקות חדשה, "NNG". החברה התמזגה עם "נורת'רופ גראמן" באמצעות החלפת מניות הדדית באפריל 2001. "נורת'רופ גראמן" ו"ליטון" נהפכו לחברות-בת של חברת ההחזקות החדשה. חברת "נורת'רופ גראמן קורפוריישן" המקורית שינתה אז את שמה ל"נורת'רופ גראמן סיסטמס קורפוריישן". חברת ההחזקות, NNG, שינתה את שמה ל"נורת'רופ גראמן קורפוריישן".
מאוחר יותר באותה שנה, "ניופורט ניוס שיפבילדינג" (אחת משתי יצרניות הצוללות הגרעיניות) נוספה לחברה. וב-2002, רכשה "נורת'רופ גראמן" את "TRW", יצרנית מערכות חלל ולייזר. באותה התקופה, בוצעו רכישות רבות קטנות יותר.
"נורת'רופ גראמן" ו"בואינג" שיתפו פעולה בתכנון קונספט רכב החלל החדש Crew Exploration Vehicle של נאס"א, אך החוזה לבניית הרכב הוענק בסופו של דבר ל"לוקהיד מרטין".
בשנת 2011 העתיקה החברה את מיקומה מלוס אנג'לס למטרופולין עיר הבירה וושינגטון די. סי. בווירג'יניה, עקב רצונה להיות קרובה לגורמי הצבא והממשלה.
חטיבות

"נורת'רופ גראמן שיפ סיסטמס" (NGSS - Northrop Grumman Ship Systems) היא חטיבה של חברת "נורת'רופ גראמן" העוסקת בבניית אוניות קטנות ובינוניות. סקטור נפרד של "נורת'רופ גראמן", "נורת'רופ גראמן ניופורט ניוז", אחראי לצוללות גרעיניות, נושאות מטוסים ו"נושאות־על".
NGSS מורכבת משתי חברות עבר: "אינגלס שיפבילדינג" ו"אבונדל שיפיארד".
בין היתר, בנתה NGSS את שלוש ספינות הטילים סער 5 עבור חיל הים הישראלי.
מוצרים

החברה מתמקדת בטילים ובמערכות טילים. המוצרים הידועים ביותר של "נורת'רופ גראמן" הם המפציץ האסטרטגי והחמקן B-2 ספיריט, כלי הטיס הבלתי מאויש (כטב"ם) RQ-4 גלובל הוק ומטוס הקרב F-14 טומקט שניתן להפעילו גם מנושאות מטוסים.
מוצרים > מוצרים ימיים

מוצרים רבים של "נורת'רופ גראמן" מיוצרים על ידי יחידות עסקיות נפרדות. "ניופורט ניוז שיפבילדינג" (Newport News Shipbuilding) מייצרת את כל נושאות המטוסים של ארצות הברית, והיא החברה היחידה המסוגלת לייצר "נושאות־על" מדגם נימיץ. החברה מייצרת גם אחוז גדול מהצוללות הגרעיניות של ארצות הברית. סקטור נפרד, "נורת'רופ גראמן שיפ סיסטמס" (Northrop Grumman Ship Systems), אחראי על יצור ספינות מלחמה וכלי שיט מסחריים וצבאיים רבים אחרים, כולל שוברות קרח, ספינות תדלוק, וספינות משא. בשיתוף עם "סיינס אפליקשיינס אינטרנשיונל (Science Applications International). נורת'רופ גראמן מספקת גם שירותי הנדסה וארכיטקטורה ימית כמו גם שירותי אחזקה ימיים.
מוצרים > מוצרי תעופה וחלל

סקטור נורת'רופ גראמן מערכות תעופה וחלל (Northrop Grumman Aerospace Systems) אחראי לפיתוח, תכנון וייצור מוצרי תעופה וחלל.
סקטורים נפרדים, כגון טכנולוגיית החלל, מייצרים כלי טיס עבור ארצות הברית, ומדינות אחרות, בהם המפציץ האסטרטגי "B-2 ספיריט", מטוס הריגול E-8C, כלי הטיס הבלתי מאויש (כטב"ם) "RQ-4 גלובל הוק", ומטוס האימון העל-קולי "T-38 טאלון", הנמצאים בשירות חיל האוויר האמריקני. בצי האמריקני משרתים כלי טיס תוצרת "נורת'רופ גראמן" כגון ה- "BQM-74 צ'אקר", "C-2 גרייהאונד", "E-2C הוקאיי", וה- "EA-6B פראולר". כלי טיס רבים כגון ה- "F-5 טייגר", "T-38 טאלון", "E-2C הוקאיי", נמכרו למדינות אחרות. "נורת'רופ גראמן אלקטרוניק סיסטמס" (Northrop Grumman Electronic Systems) מייצרת ומתחזקת את מערכת ה"אייוואקס" לפיקוח אווירי עבור ארצות הברית והממלכה המאוחדת. "פארק אייר סיסטמס" (Park Air Systems), חברת-בת של "נורת'רופ גראמן", מייצרת ציוד ניווט אווירי, בקרה אווירית, ותקשורת עבור כלי טיס בממלכה המאוחדת.
סקטור טכנולוגיית החלל אחראי על בניית לוויינים עבור נאס"א, מערכות הנעה, ומטעני משימה, כמו גם מערכות שונות להגנה באמצעות לייזר כחלק מיוזמת ההגנה האסטרטגית ("מלחמת הכוכבים"). מערכות שיגור רקטות מיוצרות על ידי סקטור טכנולוגיית המידע.
ביולי 2023 הקימה נורת'רופ גראמן מפעל שנקרא HCC, ויתמקד בפיתוח המנוע לטיל שיוט היפרסוני של חיל האוויר האמריקאי, טיל שמפותח בשיתוף פעולה עם חברת ריית'יאון. המנוע המפותח על ידי נורת'רופ גראמן יהיה מסוג מנוע על-מגח סילוני, מנוע נושם אוויר אשר לוכד ודוחס אוויר במהירויות על-קוליות, מעל מאך 1. אוויר זה בשילוב עם דלק, מספק דחף לטיל ומאפשר לו לטוס למרחקים ארוכים יותר ביעילות רבה יותר ממערכות הנעה אחרות.
מוצרים > מוצרים אחרים

"נורת'רופ גראמן אלקטרוניק סיסטמס" מייצרת מכ"מי שליטה ובקרה להגנה אווירית, ולניהול מרחב אווירי. מכ"מים אחרים משמשים את ה-"F-16" וכלי טיס צבאיים אחרים, או בפיקוח על שדה הקרב כמו ה-ARL. כמו כן
משווקת את לייטנינג ( Litening, סימולו AN/AAQ-28) - פוד המשמש לניווט מטוסי קרב, לאיתור מטרות והכוונת חימוש מונחה.
"רמוטק" (Remotec), חברת-בת של "נורת'רופ גראמן", מייצרת כלי רכב בלתי מאוישים ורובוטי חבלה לסילוק פצצות וחומרי נפץ ולטיפול בחומרים מסוכנים, בהם סדרת הרובוטים המצליחה רמוטק אנדרוס. מוצרים קטנים רבים אחרים מיוצרים על ידי "נורת'רופ גראמן", כגון אמצעי ראיית לילה וציוד לאבטחת תקשורת.
שירותים

בנוסף למוצריה, נורת'רופ גראמן מספקת שירותים צבאיים ולא צבאיים, בדרך-כלל לגופים ממשלתיים. היא ספקית שרותי טכנולוגיית המידע העיקרית לממשל הפדרלי של ארצות הברית, לדוגמה. "וינל" (Vinnell), חברת-בת של "נורת'רופ גראמן", מספקת שרותי הדרכה ותקשורת לכוחות המזוינים של ארצות הברית.

מדינות רבות אחרות העניקו ל"נורת'רופ גראמן" חוזים למיזמים רחבי היקף. ב-2005 החברה זכתה במכרז בשווי 2 מיליארד דולר מווירג'יניה לשיפור רוב הפעולות בתחום מערכות המידע במדינה. מאוחר יותר באותה שנה, הממלכה המאוחדת שילמה 1.2 מיליארד לנורת'רופ גראמן, כדי שזו תספק שרותי אחזקה להבטים שונים של מערכות המכ"ם ההגנתיות.
נורת'רופ גראמן מבצעת גם משימות שונות במלחמה בסמים. החברה שולחת מטוסים לריסוס קוטלי עשבים על שדות קוקאין חשודים בקולומביה ועל שדות פרג באפגניסטן.[דרוש מקור]
ראו גם

בואינג
לוקהיד מרטין
מקדונל דאגלס
איירבוס
בומברדייה
הערות שוליים

↑  שינתה לשם הנוכחי ב-1994
↑  נורת'רופ גראמן הקימה מפעל חדש לייצור טילים היפרסוניים, באתר "IsraelDefense‏", 7 באוגוסט 2023
| --- | --- |
בקרת זהויות :  GND: 1284003426  ISNI: 0000 0004 0634 4349  LCCN: n98071934  VIAF: 138555013   WorldCat (עם VIAF): 138555013 
המפציץ החמקן B-2 ספיריט.